Tisztelt Hallgatók!

A Nemzetközi Magánjogi és Európai Gazdasági Jogi Tanszék pályázatot hirdet demonstrátori megbízás elnyerésére a 2023/24. tanévre

A demonstrátori megbízásra az a nappali tagozatos hallgató pályázhat, aki a Polgári jog 1. vizsgát eredményesen teljesítette, valamint a szakképzési és kimeneti követelményeiben meghatározott képzési időt még nem merítette ki.

A demonstrátor feladatai:

* a diákkör munkájának rendszeres támogatása,
* előzetes bibliográfiai kutatások végzése, jogtudományi források gyűjtése,
* adatbázisok kezelése,
* közreműködés oktatók hivatkozási indexének aktualizálásában,
* közreműködés a távoktatás és vizsgáztatás logisztikai feltételeinek biztosításában.

A demonstrátorok munkáját a tanszékvezető fél évenként értékeli.

A pályázat részét képezi a demonstrátori pályázati űrlap, a hallgató önéletrajza és motivációs levele.

A pályázatok benyújtásának határideje: 2023. szeptember 8. (péntek) 12:00 óra.

Dr. Király Miklós

tanszékvezető

A pályázatokat a Dékánnak címezve, de a tanszéken a tanszékvezetőnél kell benyújtani.

Üdvözlettel,

Tajthy Krisztina

NMJ és EUGJ Tanszék